Ho bala ka a mang a mabitso a Molimo, ho ka re thusa lipatlisisong tsa rōna tsa hore na Molimo o joang. Mabitso ao ke ana: 13 Batsadi ba Bakeresete ba a itse gore tumelo ya bana ba bone e botlhokwa go feta dilo tse bone ba di ratang. (1 Bakor. 10:24) Rraagwe Joshua le Esther e bong Samuel a re: “Nna le mosadi wa me re ne ra leka go bona gore ke puo efe e bana ba rona ba neng ba e tlhaloganya sentle e bile re ne ra rapelela botlhale. Re ne ra lemoga gore se rona re se ratang ga se botlhokwa go le kalo. Mme fa re lemoga gore ba ne ba sa solegelwe molemo go le kalo kwa dipokanong tsa puo ya rona, re ne ra fudugela kwa phuthegong ya puo e e buiwang mo lefelong le re nnang mo go lone. Re ne re tsamaya le bone kwa dipokanong le kwa bodireding ka metlha. Gape re ne re tlhola re laletsa bakaulengwe ba mo lefelong la rona go tla go ja le rona kgotsa gore ba tsamaye le rona fa re ya go iphokisa phefo. Go dira jalo go ne ga thusa bana ba rona gore ba itse bakaulengwe ba rona botoka le gore ba itse gore Jehofa ke Modimo, Tsala le Rraabone. Re ne ra lemoga gore seno se ne se le botlhokwa go feta go itse puo ya rona sentle.”